stanford-oval/wikipedia huggingface dataset:
Umaijadien kalifaatin kolikot
Abd al-Malikin aika (680/685–705) > Paalu portaiden päällä

Useimpien seisovaa hahmoa esittävien Al-Malikin kolikoiden kääntöpuolella on portaiden päällä sijaitseva paalu, joka päättyy pallomaiseen esineeseen. Kuva esiintyi jo Muawijan soliduksissa, missä pallon tilalla oli aluksi risti. Se on saanut eri tulkintoja. Walker on ehdottanut, että kuva on peräisin bysanttilaisista kolikoista, missä oli risti askelmien yläpuolella. Kuva ei siten sisällä mitään erityistä viestiä. Koska al-Malik käytti kolikoiden kuvitusta ideologisiin tarkoituksiin, Schulze ja Schulze sen sijaan ehdottavat, että se esittää ensimmäistä yritystä kuvallistaa islaminuskoa. Ilisch on ehdottanut kuvan esittävän sassanidien tulialttaria. Tony Goodwinin mukaan paalua on pidetty myös muslimien voiton symbolina tai akselina, jonka ympärillä taivaat kiertävät. Robert Hoyland on ehdottanut paalun olevan Muhammedin sauva.
Volker Poppin mukaan aiheena oli Jaakobin päänalusestaan pystyttämä kivipatsas, Yegar Sahaduta. Vanhassa Testamentissa kivi liittyy Jaakobin uneen. Jumala lupasi tälle unessa perintöosaksi maan, jolla hän lepäsi. Raamattu kertoo: ”Aamun valjettua Jaakob otti kiven, joka hänellä oli ollut päänalusenaan, pystytti sen patsaaksi ja vuodatti sen päälle öljyä. Hän antoi paikalle nimen Betel”. Paikka, jonne Jaakob oli pystyttänyt patsaansa, oli  Jerusalemin Temppelivuori. Kolikon tunnus kertoi Poppin mukaan siitä, että kalifi nojasi Jumalan kanssa tehtyyn sopimukseen. Vastineeksi kuuliaisuudesta Jumala antoi Jaakobin jälkeläisille oikeuden luvattuun maahan.
Stefan Heidemann ehdottaa, että kyseessä on roomalainen pylväs. Samanlainen esiintyy Jordanian Madabassa 500-luvulla tehdyssä mosaiikissa, joka esittää Jerusalemia. Mosaiikki sisältää Jerusalemin Damasoksen portin edessä olevan pylvään, jonka alla on portaikko ja huipulla jotakin. Kuva voisi siten esittää Jerusalemia, joka oli al-Malikin valitsema pyhiinvaellusten kohde. Heidemannin mukaan kuvassa ei tällöin olisi uskonnollista symboliikkaa.
Ristin katoaminen paalun päältä on yleensä tulkittu niin, että kristillisestä symbolista haluttiin siinä vaiheessa luopua.
Abd al-Malikin aika (680/685–705) > Epigrafiset kolikot

Kulta- ja kuparikolikoiden lyöminen ajoittuu vuosiin 693–697, minkä jälkeen al-Malik poistaa sitä seuraavassa reformissa kuvat ja siirtyy käyttämään pelkkiä tekstejä.
Abd al-Malikin aika (680/685–705) > Abdallah ibn al-Zubayrin kolikot

Islamilaisessa abbasidihallinnon aikana kootussa perimätiedossa Abdallah ibn al-Zubayr oli umaijadikalifi Abd al-Malikin vastustaja 600-luvun lopulla. Perimätiedon mukaan hän oli myös eri tavoin lähempänä profeettaa. Volker Poppin mukaan nämä perimätiedon osat voisivat olla abbasidien propagandaa edeltäjiään umaijadeja vastaan. Kolikot vahvistavat, että al-Zubayr oli historiallinen henkilö, joka hallitsi Persian Farsissa. Muuta hänestä ei varmuudella tiedetä.
Kolikkotietojen perusteella Popp katsoo, että Muawijan valta olisi päättynyt 678, sitä olisi seurannut al-Zubayrin osittain rinnakkainen kalifikausi Farsissa vuosina 673–680, minkä jälkeen kalifaatti olisi siirtynyt al-Malikille vuonna 680 samalla kun al-Zubayr olisi pysynyt Farsin kuvernöörinä vuoteen 689.
Abd al-Malikin aika (680/685–705) > Ensimmäiset Muhammad-merkinnät > Kaksi ensimmäistä esiintymiskertaa

Sana muhammad ilmestyy kolikoihin (ja arkeologisiin sekä kirjallisiin lähteisiin ylipäätään) vuonna 66 AH/685–686 jaa.) kalifi Abd al-Malikin valtakaudella. Kyseinen kolikko on hopeadrakhma, joka on lyöty Iranin Farsissa sijaitsevassa Bishapurissa kuvernööri Abd al-Malik ibn Abd Allahin nimissä. Islamilaisen 900-luvun historioitsija al-Tabarin mukaan alue ei ollut kalifi al-Malikin, vaan hänen kilpailijansa Abdallah ibn al-Zubayrin hallinnassa. Volker Poppin mukaan ei ole varmaa, oliko al-Zubayr al-Malikin vastustaja kuten perimätieto kertoo. Popp olettaa, että tarina vastarinnasta olisi myöhempää abbasidien propagandaa. Kolikko sisältää niin sanotun lyhyen šahadan eli "bism Allāh Muhammad rasūl Allāh" (Jumalan nimeen, Muhammed on Jumalan lähettiläs). Toinen samanlainen kolikko on vuodelta 67 AH/686–687 jaa.
Abd al-Malikin aika (680/685–705) > Ensimmäiset Muhammad-merkinnät > Merkintöjen yleistyminen

Vuonna 72 AH/691–692 jaa. Sistānin kuvernööri Abd al-Aziz ibn Abd Allah antoi lyödä drakhman, joka sisälsi jo  šahadan pitkän version. Kun umaijadien kolikot eivät aikaisemmin käyttäneet uskonnollista tekstiä basmalaa lukuun ottamatta  ("Jumalan, laupiaan Armahtajan, nimeen"), tämän jälkeen kalifi al-Malikin Syyriassa lyömät hopea- ja kultarahat sisälsivät joko lyhyen tai pitkän šahadan version samoin kuin Irakissa kalifin kuvernöörien lyömät hopearahat. Vuonna 691 sana "muhammad" ilmestyy myös Kalliomoskeijan friisikirjoitukseen Jerusalemissa.
Lutz Ilischin mukaan Kuufan lähellä olevassa Aqulan varuskuntakaupungissa lyötiin 689–690 kolikoita, joissa lisäksi oli yksijumalaisuutta ilmaiseva teksti: "Jumalan nimeen, ei ole muuta Jumalaa kuin Jumala yksin." Vuonna 691/692 Sistanin kuvernööri Kaakkois-Iranissa antoi korvata kolikoissaan sassanidien tulialttarin pahlavinkielisellä šahadalla.  Viesti oli oletettavasti suunnattu paitsi sotilaille myös zarathustralaiselle virkamieseliitille.
Pseudo-bysanttinen kuparikolikko noin ajalta 647–670. Etupuolella on Bysantin keisari Konstans II käsissään ristiin päättyvä sauva ja valtakunnanomena.
Muawijan aikaisia arabialais-bysanttisia soliduksia, jotka ovat keisari Herakleioksen kolikoiden jäljitelmiä. Ylärivin ajallisesti myöhemmässä kolikossa ristit on poistettu ja paalun päällä oleva risti korvattu T-kuviolla.
Johannes Kastajan pyhäinjäännösarkku Umaijadikappelissa Damaskoksessa
Arabikolikko (solidus) vuosilta 694–695. Kuvan aiheeksi ehdolla ovat kalifi Abd al-Malik, Muhammed ja Jeesus.
Farsissa lyöty arabialais-persialainen hopeadirhami vuodelta 690/691, jossa on Abdallah ibn al-Zubayrin nimi. Kääntöpuolella on tulialttari.
Abd al-Malikin aikana lyödyssä kolikossa näkyy kristillisiä symboleja, jotka poistuivat  hänen hallintokaudellaan. Merkintä M tarkoittaa rahan arvoa (40).
Arabialainen kolikko Abd al-Malikin ajalta. Teksteinä muhammad rasul allah ja Jerusalem, Palestiina. Merkintä M on rahan arvo, 40 mummiaa.
Sam Steel

| Sam Steel> Henkilötiedot |
| --- | --- |
Syntynyt: 3. helmikuuta 1998 (ikä 27) Ardrossan, AB, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  84 kg
Seura
Seura:  Dallas Stars / Texas Stars
Sarja:  NHL / AHL
Pelinumero:  18
Pelaajaura
Pääsarjaura:  2018–
Aik. seurat:  San Diego Gulls AHL   Anaheim Ducks  (NHL)   Minnesota Wild (NHL)
NHL-varaus:  30. varaus, 2016 Anaheim Ducks
Sam Steel (s. 3. helmikuuta 1998 Ardrossan, Alberta, Kanada) on kanadalainen jääkiekkoilija, joka pelaa NHL-joukkue Dallas Starsin organisaatiossa. Anaheim Ducks varasi hänet ensimmäisellä kierroksella 30. pelaajana NHL:n varaustilaisuudessa 2016. Steel on pelipaikaltaan keskushyökkääjä.
Pelityyli

The Sports Forecaster -sivuston mukaan Steel on luova, peliä tekevä sentteri, joka liikutta kiekkoa nopeasti ja älykkäästi. Hän on myös erinomainen luistelija sekä työteliäs pelaaja, jolta löytyy myös johtajaominaisuuksia. Steel ei ole kuitenkaan optimaalisen kokoinen NHL-tasolla ja hänen tulee lisätä voimaa maksimoidakseen potentiaalinsa.
Ura > Seuraura > Varhaiset juniorivuodet kotikaupungissa

Steel syntyi Albertan Ardsossanissa, mutta hän kasvoi ja aloitti jääkiekkoilun Sherwood Parkissa. Kaudella 2011–2012 Steel voitti AMBHL-juniorisarjassa Sherwood Park Flyersin sisäisen piste-, maali- ja syöttöpörssin tehoilla 26+24=50. Hän pelasi kauden aikana myös sarjan tähdistöottelussa. Kaudella 2012–2013 Steel sijoittui tehoilla 52+52=104 koko AMBHL:n pistepörssissä toiseksi edellään vain SSAC Lionsin Tyler Benson. Hän pelasi kauden aikana myös sarjan tähdistöottelussa. Steel valittiin AMBHL:n vuoden hyökkääjäksi ja herrasmiespelaajaksi. Hän edusti myös Team Northeastia Alberta Cupissa, jonka piste- ja syöttöpörssin Steel voitti tehoilla 6+9=15. Hän jakoi myös turnauksen maalipörssin voiton Team Calgary Northin Brayden Dunnin ja Team Calgary Southin Matthew Phillipsin kanssa. Turnaus päättyi Team Northeastin voittoon. Steel osallistui myös yhtenä neljästä kanadalaispelaajasta IIHF Development Campiin.
Regina Pats varasi Steelin koko WHL:n varaustilaisuuden toisena pelaajana kesällä 2013. Ennen häntä varattiin vain Tyler Benson. Steel pelasi kauden 2013–2014 vielä suurimmaksi osaksi AMHL-juniorisarjaa Sherwood Park Kingsissa. Hän pelasi myös yhden ottelun AJHL-junioriliigan Sherwood Park Crusadersissa. Steel sai Patsissa tililleen viisi runkosarja- ja kaksi playoff-ottelua ilman tehopisteitä. Hän edusti kauden aikana myös Albertan joukkuetta Western Canada Challenge Cupissa, jossa Steel toimi joukkueensa varakapteenina ja voitti kultaa. Hänet valittiin turnauksen tähdistökentälliseen.
Ura > Seuraura > WHL-vuodet Regina Patsissa ja NHL-varaus

Varsinaisella WHL:n tulokaskaudellaan 2014–2015 Steel teki 61 runkosarjaottelussa tehot 17+37=54, joilla hän oli Patsin paras syöttäjä ja jakoi sisäisen pistepörssin kolmannen sijan Pavel Padakinin kanssa. Steelin kausi päättyi kuitenkin aivan runkosarjan lopulla nilkkavammaan, eikä hän pelannut pudotuspeleissä. Kaudella 2015–2016 Steel nousi Patsin kapteenistoon. Hän oli joukkueen toiseksi paras pistemies Adam Brooksin jälkeen tehoilla 23+47=70. Steel pelasi kauden aikana CHL Top Prospects Gamessa.
Anaheim Ducks varasi Steelin ensimmäisellä kierroksella 30. pelaajana NHL:n varaustilaisuudessa 2016. Hän oli jo seuran toinen varaus Max Jonesin (24. varaus) jälkeen, sillä Ducks sai kaksi varausvuoroa seuran kaupattua aiemmin maalivahti Frederik Andersenin Toronto Maple Leafsiin. Steel teki saman vuoden joulukuussa Ducksin kanssa kolmivuotisen tulokassopimuksen. Hän jatkoi kaudella 2016–2017 Patsin WHL-joukkueessa. Steel voitti koko liigan pistepörssin tehoilla 50+81=131 ja hänet palkittiin Bobby Clarke Trophylla. Steel oli myös koko CHL:n paras pistemies ja hänet palkittiin CHL Top Scorer Awardilla. Pudotuspelien pistepörssissä Steel sijoittui tehoilla 11+19=30 toiseksi edellään vain Seattle Thunderbirdsin Keegan Kolesar. Hän eteni Patsin kanssa aina Ed Chynoweth Cup -finaaleihin saakka, mutta mestaruuden vei lopulta kuitenkin Seattle Thunderbirds otteluvoitoin 4–2. Steel palkittiin WHL:n vuoden pelaajana Four Broncos Memorial Trophylla ja hänet valittiin itäisen konferenssin ensimmäiseen tähdistökentälliseen.
Syksyn 2017 harjoitusleirin päätteeksi Anaheim Ducks lähetti Steelin Regina Patsin WHL-joukkueeseen. Hän nousi joukkueen kapteeniksi. Steel oli joukkueen paras pistemies ja syöttäjä tehoilla 33+50=83, kuten myös pudotuspeleissä tehoilla 1+10=11. Hän edusti Patsia WHL-kauden päätteeksi myös Memorial Cupissa, johon seura osallistui isäntäjoukkueena. Pats eteni aina turnauksen finaaliin saakka, mutta mestaruuden vei kuitenkin QMJHL-joukkue Acadie–Bathurst Titan lukemin 3–0. Steel voitti turnauksen piste- ja syöttöpörssin tehoilla 1+10=11 ja palkittiin Ed Chynoweth Awardilla. Hänet palkittiin myös Memorial Cupin arvokkaimpana pelaajana Stafford Smythe Trophylla ja valittiin tähdistökentälliseen.
Ura > Seuraura > Siirtyminen Anaheim Ducksin organisaatioon

Syksyn 2018 harjoitusleirin päätteeksi Steel otti paikan Ducksin NHL-kauden 2018–2019 avauskokoonpanosta. Hän teki NHL-debyyttinsä näin ollen runkosarjan avauskierroksella 3. lokakuuta 2018 vieraissa San Jose Sharksia vastaan. Steel sai ottelussa jääaikaa 13.07 minuuttia ja hän keräsi teholukeman -1. NHL-uransa avausmaalin Steel teki yhdeksännessä ottelussaan 21. lokakuuta 2018 Buffalo Sabresia vastaan. Hän keräsi ottelusta teholukeman +2. Steel valittiin ottelun kakkostähdeksi. Saman kuun lopulla Ducks lähetti hänet ja Joseph Blandisin AHL-joukkue San Diego Gullsin vahvuuteen, samalla kun seura kutsui NHL-vahvuuteensa Kalle Kossilan ja Kiefer Sherwoodin.
Elokuussa 2021 Steel teki Ducksin kanssa yksivuotisen jatkosopimuksen.
Ura > Siirtyminen Minnesota Wildiin

Elokuussa 2022 Steel teki vapaana agenttina Minnesota Wildin kanssa yksivuotisen ja 825 000 dollarin arvoisen sopimuksen.
Ura > Siirtyminen Dallas Starsiin

Heinäkuussa 2023 Steel teki vapaana agenttina Dallas Starsin kanssa yksivuotisen ja yhteensä 850 000 dollarin arvoisen sopimuksen. Heinäkuussa 2024 hän solmi seuran kanssa vuoden mittaisen ja 1,2 miljoonan dollarin arvoisen jatkosopimuksen. Helmikuussa 2025 Steel solmi Starsin kanssa kaksivuotisen ja yhteensä 4,2 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Buffalo 2018 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Břeclav 2015 | jääkiekko |  |
Steel pelasi alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Steel oli Kanadan toiseksi paras pistemies Jordan Kyroun jälkeen tehoilla 4+5=9. Hän pelasi myös alle 18-vuotiaiden Ivan Hlinkan muistoturnauksessa vuonna 2015, jolloin Steel voitti kultaa. Hän edusti myös Canada Blackin joukkuetta World U-17 Hockey Challengessa marraskuussa 2014, jolloin Steel toimi joukkueensa varakapteenina.
Muuta

Steelin isoveli Patrick pelasi jääkiekkoa A-junioriksi asti, kunnes hän menehtyi vain 18-vuotiaana havaitsemattoman sydänvian vuoksi marraskuussa 2011.
Jeffrey Epstein

| Jeffrey Epstein |
| --- | --- |

Henkilötiedot
Syntynyt: 20. tammikuuta 1953 New York City, New York, Yhdysvallat
Kuollut: 10. elokuuta 2019 (66 vuotta) MCC New York, New York City, New York, Yhdysvallat
Kansalaisuus:  yhdysvaltalainen
Muut tiedot
Rikokset:  seksikauppa
Rangaistus:  13 kuukautta avovankilaa (2008)
 Nimikirjoitus
Jeffrey Edward Epstein (20. tammikuuta 1953 – 10. elokuuta 2019) oli yhdysvaltalainen liikemies. Häntä syytettiin alaikäisiin tyttöihin kohdistuneista seksuaalirikoksista.
Epstein kuoli tutkintavankeudessa.
New York Cityn kuolemansyyntutkija julisti Epsteinin tehneen itsemurhan hirttäytymällä.
Epstein pidätettiin uudestaan 6. heinäkuuta 2019 epäiltynä ihmiskaupasta. Epstein itse kielsi syytteet. Epsteinin väitettiin yrittäneen itsemurhaa heinäkuussa 2019, ja hänet asetettiin tarkkailuun, joka kuitenkin lopetettiin viikon jälkeen.
Kuoleman johdosta on Yhdysvalloissa esitetty kysymyksiä ja salaliittoteorioita.
Tausta

Epstein syntyi keskiluokkaiseen juutalaisperheeseen, joka asui New Yorkin Brooklynissä. Epsteinin vanhemmat olivat pihanhoitaja Seymour Epstein ja kouluavustaja Pauline "Paula" Epstein (os. Stolofsky). Epstein valmistui Brooklynin Lafayette High Schoolista. Hän opiskeli New Yorkin yliopistossa, mutta hän ei koskaan suorittanut tutkintoa.
Ura

Epstein opetti vuodesta 1973 vuoteen 1975 yksityisessä koulussa fysiikkaa ja matematiikkaa. Opettajan uransa aikana Epstein tuutoroi Bear Stearnsin hallituksen puheenjohtajan, Ace Greenbergin poikaa ja tuli toimeen Greenbergin tyttären kanssa. Hän lopetti työnsä opettajana ja aloitti työt Bear Stearnsillä 1976. Epstein menestyi firmassa ja pääsi jopa kommandiittiyhtiön jäseneksi. Hän lähti firmasta 1981 aloittaakseen oman yrityksensä. 1982 hän perusti J. Epstein and Con. Firma hyväksyi vain asiakkaita, joilla oli yli miljardi tai enemmän pääomaa. Firman ainut todistettu asiakas oli Lex Wexner.
Epstein sai paljon julkista tunnustusta Jeffrey Epstein VI Foundationin avulla. 2003 säätiö lahjoitti 30 miljoonaa dollaria Harvardin yliopistolle. Epstein tuli lahjoituksen myötä tunnetuksi kuuluisista ja vaikutusvaltaisista ystävistään. Epsteinin ystäviin muun muassa kuuluivat Bill Clinton ja Donald Trump.
Rikokset

2005 Miamin viranomaiset alkoivat tutkia Epsteiniä, saatuaan vinkin naiselta, joka sanoi varakkaan miehen nimeltä "Jeff" käyttäneen hänen tytärpuoltaan seksuaalisesti hyväksi.
2007 Epstein solmi salaisen sopimuksen syyttäjä Alexander Acostan kanssa. Acosta myönsi Epsteinille immuniteetin liittovaltion syytteeseenpanolta. Epstein myönsi syyllisyytensä seksin ostamiseen ja seksin ostamiseen alaikäiseltä. Epstein sai tästä vuonna 2008 ehdollisen vankeustuomion. Epstein istui 13 kuukautta, jonka aikana hän sai lähteä toimistolleen työskentelemään vankilasta kuutena päivänä viikosta.
Alexander Acosta nousi Trumpin hallinnon ministeriksi, mutta joutui eroamaan, kun selvisi, että hän oli järjestänyt Epsteinille sopimuksella ehdollisen tuomion.
Marraskuussa 2018 uutisoitiin, että kymmenet uhrit väittivät Epsteinin käyttävän rutiininomaisesti hyväksi alaikäisiä tyttöjä kartanossaan Palm Beachillä. Uhrit kertoivat, että Epstein maksoi heille hieronnasta, jonka aikana hän hyväksikäytti heitä. Epstein maksoi tytöille siitä, että he toisivat uusia, nuorempia tyttöjä hieromaan häntä. Tapauksen tutkinnan johtaja kuvaili Epsteinin järjestelmää ihmiskauppapyramidihuijaukseksi.
Kuolema ja teoriat henkirikoksesta

23. heinäkuuta Epstein löydettiin sellinsä lattialta lakanasta tehty kaistale kaulansa ympärillä. Epstein itse kielsi yrittäneensä itsemurhaa ja sanoi sellitoverinsa, entisen poliisin, hyökänneen päälleen. Sellitoveri kielsi syytöksen. Epstein siirrettiin toiseen selliin. Päivä ennen Epsteinin kuolemaa hänen uusi sellitoverinsa siirrettiin pois. Vanginvartijat, joiden olisi pitänyt tarkistaa vangit puolen tunnin välein, eivät tarkistaneet Epsteiniä lähes 11 tuntiin. He tarkistivat vihdoin hänet kello 6.30 aamulla. Toisen vartijoista kuultiin sanovan "Hengitä, Epstein, hengitä". He yrittivät elvyttää Epsteiniä, mutta oli liian myöhäistä. He veivät ruumiin nopeasti pois paikalta, rikkoen protokollaa. Yhdysvaltain vankeinhoitolaitos määrää, että itsemurhaa täytyy kohdella kuin mitä tahansa rikospaikkaa, jossa henkilö on kuollut. Epsteinin sellin ovea seurannut valvontakamera oli samana yönä epäkunnossa.
Kokenut yhdysvaltalainen oikeuslääkäri Michael Baden, joka seurasi nelituntista ruumiinavausta Epsteinin veljen puolesta, tyrmää virallisen näkemyksen itsemurhasta, ja epäilee sen sijaan kuristamalla tehtyä henkirikosta. Badenin mukaan ruumiissa oli epätavallisia murtumia kurkunpäässä ja kieliluussa. Lisäksi Epsteinin silmiin oli vuotanut verta, jota ei yleensä ilmene itsemurhan tehneillä ihmisillä.
TV5 (Suomi)

| TV5 |
| --- | --- |
 Kanavan nykyinen tunnuskuva
Lähetykset alkoivat:  12. maaliskuuta 2004 (10. syyskuuta 2008)
Omistaja:  Discovery Networks Finland /   Warner Bros. Discovery
Kuvaformaatti:  16:9
Katsojaosuus:   3,3 % (2023, Finnpanel)
Tunnuslause:  Yllättävän hauska
Maa:   Suomi
Näkyvyysalue:  Suomi
Aiemmin:  TV Viisi (2008–2010)
Rinnakkaiskanava(t):  Kutonen (HD) Frii (HD) TLC (HD)
Kotisivu:  www.discoveryplus.com/fi/channel/tv5
Saatavuus
Antenniverkko
Digita:  Kanava 7 (HD)  Kanava 27
Satelliitti
Allente:  Kanava 7
Kaapeliverkko
DNA:  Kanava 7 (HD)  Kanava 27
Elisa:  Kanava 7 (HD)  Kanava 27
Telia:  Kanava 7 (HD)  Kanava 27
IPTV (ADSL)
Maxivision Viihde:  Kanava 7
Elisa:  Kanava 7
Infobox OKNimi-testi OK: 
TV5 on Discovery Networks Finlandin kanavapaikalla 7 näkyvä maksuton suomalainen televisiokanava. Ohjelmisto koostuu elokuvatarjonnasta, kotimaisista ja ulkomaisista sarjosta, dokumenteista sekä urheilusta. TV5 on osa Discovery Networks Finlandia, jonka omistaa yhdysvaltalainen Warner Bros. Discovery. TV5 on Discovery Networks Finlandin suurin kanava, ja sen pääkohderyhmänä ovat 15–44-vuotiaat.
TV5:n näkyvyysalue kattaa noin 95 prosenttia Suomen antenni- ja kaapelitalouksista. Kanava näkyy maanpäällisen digi-tv-verkon (DVB-T) C-kanavanipussa. TV5:n HD-kanava näkyi antenniverkossa kanavapaikalla 27 Tokion vuoden 2020 kesäolympialaisten, Pekingin vuoden 2022 talviolympialaisten ja Pariisin vuoden 2024 kesäolympialaisten ajan. Samalla TV5:n näkyvyysalue laajeni olympialaisten ajaksi kattamaan 99,96 prosenttia antennitalouksista.
Discovery Networks Finlandilla on televisiointioikeudet olympialaisiin 2018–2024. Näin ollen Pyeongchangin vuoden 2018 talviolympialaisten miesten jääkiekko näkyi yksinoikeudella TV5:llä. Tämän lisäksi TV5:llä esitettiin olympialaisten maastohiihtoa, ampumahiihtoa, mäkihyppyä sekä koosteita. Kesäolympialaisten 2020 ajaksi TV5 muuttui ympärivuorokautiseksi olympiakanavaksi, joka näyttää muun muassa uintia, koripalloa ja pyöräilyä.
Historia

TV5 (aiemmin nimellä TV Viisi) aloitti lähetyksensä vuonna 2004, ja sen ohjelmakonsepti perustui erilaisiin vuorovaikutteisiin palveluihin. Kotimaisen pääomarahoituksen puutteessa perustajayhtiö Vizor myi kanavan kansainväliselle SBS Broadcastingille, joka muutti TV5:n musiikkikanavaksi. Kanava nimettiin myöhemmin The Voiceksi.
TV5 palasi syyskuussa 2008 The Voicen kanavapaikalle ruotsalaista Kanal 5 -kanavaa mukailevalla uudistuneella ohjelmakonseptilla. Uudistuksen yhteydessä kanavan ohjelmasisällöksi tulivat kotimaiset ja ulkomaiset viihdeohjelmat. Kanava alkoi lähettää ohjelmaa päivittäin kello 20–23 The Voicen jatkaessa muina aikoina. Myöhemmin TV5:n osuuden alkamisajankohta aikaistettiin kello 18:aan.
Huhtikuun alussa 2011 TV5 sai kanavapaikan 10 kokonaan itselleen, kun The Voice siirtyi kanavapaikalle 11. TV5 lähettää nykyisin ohjelmaa jo noin kello 6 alkaen. Kanava esittää nykyisin ulkomaisia ja kotimaisia draamasarjoja ja -elokuvia, komediasarjoja, tosi-TV-ohjelmia, viihdeohjelmia, dokumentteja sekä jonkin verran urheilua, kuten tennistä ja olympialaisia.
Toukokuussa 2017 TV5 vaihtoi kanavapaikalle 7, kun Yle Teema yhdistettiin Yle Femin kanssa kanavapaikalle 5.
Ennen vuoden 2018 talviolympialaisia TV5:n katsojaennätys oli Koomikot-ohjelman avausjakso, joka keräsi keskimäärin 351 000 katsojaa. Olympialaisten aikaan TV5:n katsojaennätys rikkoutui useasti. Miesten jääkiekon ottelu Ruotsi–Suomi keräsi 1 019 000 katsojaa. TV5:n nykyinen katsojaennätys on vuoden 2022 Pekingin talviolympialaisten loppuottelu Suomi–Venäjä, jota seurasi keskimäärin 1 239 000 katsojaa.
15. tammikuuta 2024 TV5 otti käyttöön uuden kanavailmeen.
Kanavalla esitettyjä ohjelmia

| --- | --- |
 70’s Show  Aarteenmetsästäjä  Alastomat selviytyjät  Amerikan hauskimmat kotivideot  Ammattina sankari  Atlantin yli  Australian avoin tennisturnaus  Bastuklubben  Bel-Airin prinssi  Bilerannan kingit  Blacklist  British Academy Film Awards 2015  Brooklyn 99  Dark Justice  Ei yhdeksän uutiset  Elät yli varojen  Erikoisjoukko  Farscape  Friday Night Project  Hittikärpänen  Home and Away  House  RuPaul’s Drag Race  Ritari Ässä  Huonosti käyttäytyvät miehet  Ihmemies MacGyver  Jackie ja Tara  Jersey Shore  Justimus  Kalajoen hiekat  Kellarin kunkku  Kesäolympialaiset 2020 (yhdessä Yleisradion kanssa)  K11, saksalainen toimintasarja  Kolmas kivi auringosta  Konnankoukkuja kahdelle  Konttori USA :  Koomikot  Kova laki  Kova laki: Erikoisyksikkö  Late Night with Jimmy Fallon  Lentokentällä  Meidän faija  Mielentietäjät  Myyntimies Jethro  Myyntimies Jethro matkoilla  Naislife  Nanny  Num3rot  Nuoret poliisit  Onnenpyörä  Perhe paketissa  Pulmuset  Rakkauden painovoima  Ruotsinlaivalla 24h  Ruuvit löysällä  Salaisuuksia naisista  Sexcetera  Shades of Blue  Suhteita ja sutinaa  Tallinna  Talviolympialaiset 2018 (yhdessä Yleisradion kanssa)  Talviolympialaiset 2022 (yhdessä Yleisradion kanssa)  Teinitytön kasvatusopas  Todella upeeta  Tuksu menee naimisiin  Tuomas Enbuske Talk Show  Täyskäännös  Unelmahäät  Yöikkuna (öisin, kun ei tule varsinaista ohjelmaa)  Wimbledonin tennisturnaus  Yhdysvaltain avoin tennisturnaus
Entiset logot

10. syyskuuta 2008 – 2010
2010 – 2019
2019 – 2024
Aiheesta muualla

TV5:n virallinen sivusto
Suora verkkolähetys
Suomalaiset teräväpiirtokuvaa lähettävät vapaat televisiokanavat
Yle TV1 HD
Yle TV2 HD
Yle Teema & Fem HD
MTV3 HD
Nelonen HD
MTV Sub HD
TV5 HD
Liv HD
Jim HD
Kutonen HD
TLC HD
Star Channel HD
MTV Ava HD
Hero HD
Frii HD
National Geographic HD